b'\n_START_ARTICLE_\n\xc5\xbdelezni\xc5\xa1ko postajali\xc5\xa1\xc4\x8de Ljubljana Vodmat\n_START_PARAGRAPH_\n\xc5\xbdelezni\xc5\xa1ko postajali\xc5\xa1\xc4\x8de Ljubljana Vodmat je \xc5\xbeelezni\xc5\xa1ko postajali\xc5\xa1\xc4\x8de v Ljubljani, ki je priro\xc4\x8dno za dostop do predelov Vodmat, Moste, Kodeljevo in tudi za dostop do Univerzitetnega klini\xc4\x8dnega centra._NEWLINE_Postajali\xc5\xa1\xc4\x8de sestoji iz enega perona v dol\xc5\xbeini 150 m, ki poteka vzporedno z Grablovi\xc4\x8devo ulico. Prometu so ga predali 15. decembra 2002._NEWLINE_Z mesta, kjer danes stoji postajali\xc5\xa1\xc4\x8de, so v \xc4\x8dasu 1. svetovne vojne zgradili dve obvoznici, ki naj bi promet z dolenjske proge preusmerili mimo preobremenjene glavne \xc5\xbeelezni\xc5\xa1ke postaje. z vodmatskim lokom (ki je bil po 2. svetovni vojni za nekaj \xc4\x8dasa ponovno zgrajen) so promet usmerili neposredno (brez menjave smeri) proti Zasavju, z obvoznico Dravlje - Vodmat pa so promet usmerili neposredno na gorenjsko progo.'